Document ID: 31987D0043

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Δεκεμβρίου 1986
σχετικά με την έγκριση μεθόδων ταξινόμησης των σφαγίων χοίρων στη Γερμανία βάσει του κανονισμού (ΕΟΚ) αριθ. 3220/84 του Συμβουλίου
(Το κείμενο στη γερμανική γλώσσα είναι το μόνο αυθεντικό)
(87/43/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 4 παράγραφος 6,
τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (3), όπως τροποποιήθηκε τελευταία από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3220/84 προβλέπει, στο άρθρο 2 παράγραφος 3, ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου· ότι η έγκριση των μεθόδων ταξινόμησης υπόκειται σε μια ανώτατη ανοχή στατιστικού σφάλματος εκτίμησης· ότι η εν λόγω ανοχή καθορίστηκε στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (5)·
ότι η κυβέρνηση της Ομοσπονδιακής Δημοκρατίας της Γερμανίας ζήτησε από την Επιτροπή την έγκριση τριών μεθόδων ταξινόμησης σφαγίων χοίρου και υπέβαλε τις λεπτομέρειες που απαιτούνται στο άρθρο 3 του κανονισμού (ΕΟΚ) αριθ. 2967/85· ότι η εξέταση της εν λόγω αίτησης έδειξε ότι πληρούνται οι όροι για την έγκριση των τριών μεθόδων ταξινόμησης·
ότι πρέπει να διευκρινισθεί ότι καμία μεταβολή συσκευής ή μεθόδου κατατάξεως δεν μπορεί να εγκριθεί εκτός αν ληφθεί νέα άποψη της Επιτροπής υπό το φως της αποκτηθείσας εμπειρίας·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Επιτρέπεται ως μέθοδος ταξινόμησης των σφαγίων χοίρου, η χρησιμοποίηση της συσκευής που ονομάζεται «Fat-O-Meater (FOM)».
2. Η συσκευή είναι εφοδιασμένη με βελόνη διαμέτρου 6 mm που περιέχει φωτομετρικό κύτταρο τύπου Siemens SFH 950/960 και λειτουργεί σε απόσταση από 5 μέχρι 105 mm. Οι τιμές μέτρησης ανάγονται σε αποτέλεσμα εκτιμήσεως της περιεκτικότητας σε άπαχο κρέας με υπολογιστή.
3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
y 1= 62,567 - 0,6612x1 - 0,8287x2 + 0,0174x3 + 0,2130x4,
όπου:
1.2 // y 1 // = εκτιμώμενο ποσοστό άπαχου κρέατος στο σφάγιο, // x1 // = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση 8 cm πλαγίως της μέσης γραμμής της ράχεως του σφαγίου μεταξύ του 3ου και 4ου οσφυικού σπονδύλου, // x2 // = πάχος του ραχιαίου λίπους (περιλαμβανομένου του δέρματος) σε mm που μετράται σε απόσταση μεταξύ 6 και 8 cm πλαγίως της μέσης γραμμής της ράχεως του σφαγίου μεταξύ της 3ης και 4ης πλευράς όπως μετρώνται από την τελευταία πλευρά, 1.2.3.4.5.6 // x3 // = συντελεστής // [ // x1 + x2 2
// ) // 2 , 1.2 // x4 // = πάχος του μυός σε mm, που μετράται ταυτόχρονα και στο ίδιο σημείο με το x2.
Ο τύπος ισχύει για σφάγια βάρους μεταξύ 50 και 120 kg.
Άρθρο 2
1. Επιτρέπεται ως μέθοδος ταξινόμησης των σφαγίων χοίρου, η χρησιμοποίηση της συσκευής που ονομάζεται «Schlachtkoerperklassifizierungsgeraet (SKG II)».
2. Η συσκευή είναι εφοδιασμένη με ηλεκτρο-υδραυλικό διαστημόμετρο μέγιστης πίεσης 3 bar, με ηλεκτρομηχανικό γωνιόμετρο και με διάταξη για την ηλεκτρομηχανική μέτρηση του λίπους με ποτενσιόμετρο. Οι τιμές μέτρησης ανάγονται σε αποτέλεσμα εκτιμήσεως της περιεκτικότητας σε άπαχο κρέας με υπολογιστή.
3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
y 1= 73,193 - 0,6683x1 + 0,29555x2 - 0,26037x3 - 18,02302x4 - 0,07303x5,
όπου:
1.2 // y 1 // = εκτιμώμενο ποσοστό άπαχου κρέατος στο σφάγιο, // x1 // = πάχος του λίπους (περιλαμβανομένου του δέρματος) σε mm που μετράται στο ύψος του στενότερου σημείου του ισχιακού μυός (M. glutaeus medius), // x2 // = πάχος του χοιρομηρίου σε mm που μετράται στο παχύτερο σημείο του, // x3 // = πλάτος του κορμού του ημίσεος σφαγίου σε mm που μετράται στο στενότερο σημείο του, 1.2.3.4 // x4 // = συντελεστής // x2 x3
// , 1.2 // x5 // = γωνία του χοιρομηρίου σε μοίρες που μετράται ως προς την οριζόντια γραμμή.
Ο τύπος ισχύει για σφάγια βάρους μεταξύ 50 και 120 kg.
Άρθρο 3
1. Επιτρέπεται ως μέθοδος ταξινόμησης των σφαγίων χοίρου, η χρησιμοποίηση της μεθόδου που ονομάζεται «Zwei-Punkt-Messverfahren (ZP)».
2. Η μέθοδος προβλέπει τη μέτρηση του λίπους και του μυός που είναι ορατά στην τομή κατά το μέσον της ράχεως του σφαγίου με τα ακόλουθα μέτρα:
S = ελάχιστο πάχος του λίπους (περιλαμβανομένου του δέρματος) σε mm στο στενότερο σημείο όπου το λίπος καλύπτει τον ισχιακό μυ (M. glutaeus medius),
F = πάχος του ισχιακού μυός σε mm, λογιζόμενο ως η ελάχιστη απόσταση μεταξύ του κατώτερου τμήματος (κρανιακού) του ισχιακού μυός και του ανώτερου άκρου (ραχιαίου) του σπονδυλικού πόρου.
3. Η περιεκτικότητα σε άπαχο κρέας (y 1) υπολογίζεται σύμφωνα με τον ακόλουθο τύπο:
y 1= 47,978 + 26,0429 S F + 4,5154 ' F - 2,5018 log S - 8,4212 ' S.
Ο τύπος ισχύει για σφάγια βάρους μεταξύ 50 και 120 kg.
Άρθρο 4
Δεν επιτρέπεται οποιαδήποτε τροποποίηση της συσκευής ή της μεθόδου εκτίμησης.
Άρθρο 5
Η έγκριση για τις τρεις μεθόδους ταξινόμησης μπορεί να ανακληθεί.
Άρθρο 6
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 19 Δεκεμβρίου 1986.

Labels: 7
3
17